
ПЛАН ЗА КВАЛИФИКАЦИОННА ДЕЙНОСТ

УЧЕБНА 2024 -2025 ГОДИНА








Планът за квалификационна дейност е приет с решение на Педагогически съвет с протокол 1- 17.09.2024 г. 


I.АНАЛИЗ НА ИНСТИТУЦИОНАЛНАТА КВАЛИФИКАЦИОННА ДЕЙНОСТ 
ЗА ПРЕДХОДЕН ПЕРИОД

В педагогическия състав на ДГ2 „Щастливо детство” през учебната 2024 - 2025 година има 16 учители на 8 групи.13  от тях са старши учители, а 3 са на длъжност учител.Цялата колегия и ръководството осъзнават необходимостта от постоянно повишаване на квалификацията и професионалните умения , както и компетенцията в работата.През изминалия период са придобили професионална-квалификационна степен както следва: V-та  - трима; IV-та  - пет; III-та  – двама; II-ра – 4 учители.Директора и 16 учители са получили за учебната 2023 – 2024 година сертификати от обучение и необходимите кредити от  Технически университет с лектор д-р Павлова.Акцентът в детската градина през изминалата година беше „Формиране и изграждане на интелектуално,емоционално,социално,физическо и здравословно развитие на всяко дете в съответствие с възрастта , потребностите, способностите и интересите му”.Темата , която реализирахме  бе „Методически насоки за игрово взаимодействие в детската градина”.Отчетоха се новите предизвикателства пред учителя, подобряването и модернизирането на учебно-възпитателния процес.Другата реализирана тема бе „Компетентен подход за личностно развитие на децата в ПУВ”.От нея педагогическите специалисти се запознаха с параметрите на взаимодействие , начини за взаимодействие , начини за достигане на стандарти, начини за диалог с детето, начини за взаимодействие с колегите за улесняване работата за развитие на децата.Директорът запозна педагозите с годишното разпределение и седмичните разписания на педагогическите ситуации по групи.
Тази квалификационна дейност на учителите е подчинена на потребностите на учителите за повишаване на педагогическите им умения и способности.
Планираните дейности за квалификация на педагогическите специалисти са насочени към насърчаване на професионалното развитие .Те са съобразени с целта и стратегията за развитие на детската градина.Подборът и формите се реализират съобразно конкретните условия,степента на компетентност на учителите по даден въпрос и с оглед перспективите за прилагане на наученото в практиката.


II.ЦЕЛ  И  ЗАДАЧИ


ЦЕЛ:

Формиране на физическо и здравословно развитие на децата, в съответствие с възрастовите им особености, потребности, способности и интереси, както и формиране и изграждане на интелектуално, емоционално и социално развитие на детската личност.


ЗАДАЧИ:

1. Непрекъснато изграждане на знания и умения с оглед максималното развитие на потенциала на всички деца и възможност за социална реализация.

2. Създаване на благоприятна среда; целенасочено възпитание и обучение – взаимодействие, ориентирано към детето, точно организирани и структурирани занимания с ясна цел и съобразяване с различните възможности на всички деца.


3. Развиване и поддържане на физическа дееспособност и грижи за здравето, чрез гарантиране на достъп на детето до медицинско обслужване.

4. Моделиране на материално-техническата база. Усъвършенстване на досегашните форми за съвместна работа със семейството и родителското настоятелство.



III. ПРИОРИТЕТНИ ТЕМИ ЗА УЧЕБНАТА ГОДИНА


ФИЗИЧЕСКО И ЗДРАВОСЛОВНО 
РАЗВИТИЕ НА ДЕЦАТА  
В ДГ2 „ЩАСТЛИВО ДЕТСТВО”


1.Ролята на физическото възпитание и спорта в обучението на децата в детската градина.

Ролята на физическото възпитание  е да се обединим в една по-добра общност и да подкрепим развитието на спорта още от най-ранна възраст.Поради тази причина детска градина „Щастливо детство” ще постави началото,като се включи за първи път в десетото юбилейно издание на Европейски ден на спорта.В тази връзка детската градина ще организира в периода от 24 септември до 27 септември различни дейности и инициативи,в които ще включим нашите деца.Малките спортисти, ще се запознаят с различни спортове ,които ще им помогнат да бъдат здрави и отговорни към природата.Ще се проведат беседи и открити ситуации на тема „Здраве и спорт”.Физическата активност на децата е насочена към зелената идея – „Спорт без отпадъци”.
Целта е да покажем как спортът може успешно да се съчетае с екологичните ценности.Чрез различни спортни предизвикателства искаме да стимулираме двигателната активност на децата и опазването на околната среда.
Да си спортист не означава само да спортуваш,да си спортист означава да имаш здравословен живот:физически,психически и духовен.
На 27 септември екипът и приятели на детската градина ще демонстрират нуждата от повече движение в ежедневието на децата.



2.„Изграждане на позитивна образователна среда и насърчаване здравословния начин на живот ”

Новата образователна парадигма наложи промяна в образователните цели, педагогическите технологии и педагогическото взаимодействие между дете и възрастен.
В съвременните условия вниманието е насочено към технологизацията на образованието, с оглед на новите изисквания и предизвикателства на висококонкурентния пазар на труда в рамките на Европейския съюз. Ето защо пред учителя днес стоят въпросите за подобряване и модернизиране на учебно-възпитателния процес, за по-широко използване на нови технологии.
При децата в предучилищна възраст игровата дейност е водеща. Развиващата сила на играта е безспорна, тъй като това е дейност, която детето напълно владее и практикува в най-важните години от своя живот. Играта е основна форма за саморазвитие на детската индивидуалност, овладяване на езика и речта, формиране на представи и понятия, търсене на взаимовръзки между предмети и явления от околния свят. Приложението на играта във възпитателно-образователния процес е мултифункционално, защото тя може да бъде форма на педагогическо взаимодействие, подход, метод, похват или средство.
Подобряването на информираността, мотивацията и уменията на педагогическите специалисти повишава качеството и ефективността на езиковото обучение на децата в предучилищна възраст. Игрите са средство, чрез което се създават обективни обстоятелства детето да затвърдява знания, да упражнява умения и да придобива увереност в собствените си възможности. Включването на подходящи игри се явява удачна техника за работа при създаването на образователна среда, в която се предоставят условия за изява на положителни емоционални преживявания на детето от участието му в ситуациите като форма на педагогическо взаимодействие.



ВЪТРЕШНИ ФОРМИ
(семинари,беседа,информационна лекция,обмяна на опит)


1.Физическо развитие на децата в детската градина.
2.Ние растем здрави и силни в детската градина.
3.Здравословно развитие на децата в детската градина.
4.Спорт без отпадъци.
5.Игрово взаимодействие  в детската градина.
6.Личностно развитие на децата в детската градина.
7.Емоционално развитие на децата в детската градина.


IV. ФИНАНСИРАНЕ


За учебната 2024 -2025 година  размера на планираните средства е 2637 лв.Плащанията се извършват по банков път  до 10 работни дни преди определената дата за мероприятието  по сметка на определената обучителна институция .
За обучението са осигурени зала, лектор, материали и пособия за работа.


V. ОЧАКВАНИ РЕЗУЛТАТИ


1.Работеща система за квалификационна дейност в детската градина.

2.Високо мотивиран персонал за усъвършенстване на своите знания , умения и компетентности.

3.Внедряване на квалификацията в практиката.

4.Активни професионално развиващи се специалисти , ефективно прилагащи съвременните информационни технологии  в процеса на работа с децата.

5.Лична удовлетвореност от педагогическия труд.

6.Разгръщане на потенциала на личността на учителя и респективно детската личност.

